ร้านกาแฟย้อนยุคแห่งนี้ ตั้งอยู่ในรั้วของรพ.พระมงกุฎเกล้า

ทางเข้าร้านขวามือมีห้องน้ำบริการผู้มาใช้บริการ แยก ชายหญิง

ร้านตกแต่งแนววินเทจหรูหรา คงเหลือกลิ่นอายบรรยากาศวังเก่า
ติดแอร์เย็นฉ่ำ เหมาะสำหรับนั่งหลบแดดและอากาศร้อนๆ ช่วงนี้มาก
มีปลั๊กบางตำแหน่งของโต๊ะ และมี wifi ฟรี แต่ไม่แนะนำให้มานั่งอ่านหนังสือในนี้ เพราะร้านเปิดเพลงลูกกรุงย้อนยุค ฟังสบายๆ เนิบๆ จนอาจเผลอหลับได้เลย!
(บรรยากาศดีจัด)

ทุกครั้งจะมาเวลากลางวัน ผู้คนพลุกพล่านมาก นั่งกันเกือบเต็มร้าน แต่ครั้งนี้มาตอนร้านเพิ่งเปิด เงียบสงบดี เอนกายบนโซฟาหนังตัวหนา สบายสุดๆ

เสียดายที่เราไม่ค่อยชอบอาหารเครื่องดื่มที่นี่เท่าไหร่นัก
สั่ง หมูเค็มและขนมปังป้ิง เป็นเมนูที่งงมาก ว่ากินยังไงดีนะ หั่นหมูชิ้นเล็กๆ วางบนขนมปัง ราดนำ้พริกที่เคียงมา ผลลัพท์คือ หมูและผัก กระเด็นหล่นพื้น ขนมปังกรอบ หั่นที โต๊ะเลอะไปหมด แถมมันแห้งและเค็มไป ไม่ชอบจานนี้เลย

เครื่องดื่มที่นี่ เน้นเป็นใส่แก้วพลาสติค คงเนื่องมาจากลูกค้าร้านนี้เยอะมั้งคะ จึงขาดความประทับใจของถ้วยโถโอชามไป

ชาเขียวเย็น ไม่ค่อยได้รสชาเขียว ได้แต่รสหวานๆ กับนม
มะนาวโซดา อร่อยเพียงอึกแรกที่ดูดไปโดนมะนาว หลังจากนั้นได้แต่รสของโซดา ไม่ได้รสหวานหรือเปรี้ยวเลย

เค้กกุหลาบ เนื้อเค้กหยาบ และเค้กรสชาติธรรมดามาก ไม่มีอะไรน่าตื่นเต้นมากนัก

ร้านนี้จึงเหมาะกับมานั่งเล่นวันสบายๆ หลบแดด มาชมวัง ถ่ายรูปกันสวยๆ
อาหารเตรื่องดื่มไม่แพงมากนัก ควรสั่งเมนูที่ดูไม่แปลกมาก น่าจะดี